
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 284
                                                            din 27 octombrie 2022
privind transmiterea unui drept de concesiune

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 32.309/10.10.2022 şi la Consiliul Local Sighișoara cu nr. 33.178/17.10.2022, de referatul de aprobare, înregistrat cu nr. 32.311/10.10.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 30.404/21.09.2022, prin care numiții Maior Viorica Livia și Medrea Liviu Viorel jr., în calitate de moștenitori ai defunctului Medrea Liviu Viorel, solicită preluarea contractului de concesiune încheiat cu acesta;

 Având în vedere contractul de concesiune nr. 158/10051/01.11.1997, astfel cum a fost modificat și completat prin actul adițional nr. 1/12.12.2007, încheiat între Municipiul Sighișoara, în calitate de concedent și Medrea Liviu Viorel, în calitate de concesionar, având ca obiect suprafața de 30 mp. din terenul situat în Sighișoara, str. Horia Teculescu, nr. 19, înscris în C.F. nr. 4797, sub nr. top. 1749, destinat construirii unei extinderi la locuința existentă;

Având în vedere că, potrivit extrasului de Carte Funciară nr. 54924 Sighișoara (nr. CF vechi: 4797, nr. cad. vechi: 1252, nr. top. 1749), sub nr. cad. 54924 este înscrisă suprafața de 723 mp. teren ca aparținând domeniului privat al Municipiului Sighișoara;

Având în vedere că în contabilitatea Municipiului Sighișoara, suprafața de teren care face obiectul contractului de concesiune nr. 158/10051/01.11.1997, astfel cum a fost modificat și completat prin actul adițional nr. 1/12.12.2007, este evidențiată ca aparținând domeniului privat, sub nr. de inventar 51.060;

Având în vedere că, potrivit prevederilor contractuale, concesiunea este pe durata existenței construcției, începând din momentul semnării contractului de către ambele părți, dar nu mai mult de 99 ani;

Având în vedere vechimea contractului de concesiune nr. 158/10051/01.11.1997, astfel cum a fost modificat și completat ulterior, precum și schimbările legislative cu privire la concesionarea bunurilor, intervenite până în prezent;

Având în vedere valoarea superioară a redevenței calculată conform prevederilor art. 13 (1) și art. 17 din Legea nr. 50/1991 privind autorizarea executării lucrărilor de construcţii, republicată, cu modificările și completările ulterioare, respectiv de 204,00 lei/an față de 166,46 lei/an – valoarea redevenței la care s-a ajuns în prezent ca urmare a aplicării prevederilor contractuale asupra valorii inițiale a redevenței stabilite prin contractul de concesiune nr. 158/10051/01.11.1997, cu modificările și completările ulterioare și de 18,00 lei/an – valoarea redevenței rezultată aplicând prevederile art. 5 (2) din anexa nr. 8 Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022;

Având în vedere recomandările făcute cu privire la contractele de concesiune prin scrisoarea nr. 53/12.01.2022, înregistrată la Municipiul Sighișoara cu nr. 1.641/18.01.2022, de către Camera de Conturi Mureș în urma desfășurării acțiunii de audit pe tema „Eficacitatea asocierii în participațiune, concesionării și închirierii bunurilor din domeniul public și privat al municipiilor”, acțiune în urma căreia a fost întocmit Raportul de audit al performanței pe aceeași temă, înregistrat la Municipiul Sighișoara cu nr. 35.706/17.12.2021;

Având în vedere prevederile Ordonanţei de Urgență a Guvernului nr. 57/2019 privind Codul administrativ, cu modificările şi completările ulterioare, cu precădere cele ale art. 302 - 331 din aceasta;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;
Având în vedere prevederile art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările şi completările ulterioare;

Având în vedere că terenul antemenționat nu face obiectul Legii nr. 10/2001, însă face obiectul unei cereri depuse în baza Legii nr. 87/2020;

Având în vedere că prin această transmitere se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 32.310/10.10.2022, prin care se propune transmiterea unui drept de concesiune;

   Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

            H O T Ă R Ă Ş T E:

Art. 1. (1) Se aprobă transmiterea către Maior Viorica Livia și Medrea Liviu Viorel jr., începând cu data adoptării prezentei, a dreptului de concesiune asupra suprafeței de 30 mp. din terenul cu suprafața totală de 723 mp., situat în Sighișoara, str. Horia Teculescu, nr. 19, înscris în C.F. nr. 54924 Sighișoara (nr. CF vechi: 4797, nr. cad. vechi: 1252, nr. top. 1749) sub nr. cad. 54924, pe care este edificată extinderea la locuința existentă, de la Medrea Liviu Viorel, decedat. 

(2) Durata concesiunii va fi de 49 (patruzeci și nouă) de ani.

(3) Valoarea redevenței va fi de 204,00 lei/an, adică de 6,80 lei/mp./an, calculată conform prevederilor art. 13 (1) și art. 17 din Legea nr. 50/1991 privind autorizarea executării lucrărilor de construcţii, republicată, cu modificările și completările ulterioare.

(4) Redevența va fi achitată semestrial, cu termenul scadent la 31 martie și la 30 septembrie a fiecărui an, și se va indexa anual cu indicele de inflaţie. Aplicarea indexării va opera începând cu anul următor încheierii contractului de concesiune.

(5) Concesionarii vor fi obligați să depună, în termen de 90 de zile de la data semnării contractului, cu titlu de garanție, suma de 204,00 lei, reprezentând valoarea obligației de plată către concedent, stabilită și datorată pentru un an de activitate, sumă din care, dacă este necesar, să poată fi prelevate penalități și sume datorate de concesionari concedentului, în baza contractului de concesiune.

(6) Modelul - cadru al contractului de concesiune este cel prevăzut în Anexa nr. 1 la prezenta hotărâre.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.
Art. 3. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

          Stupariu Călin                                                        Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite și Taxe – Direcţia Economică;

  1 ex. Biroul Juridic;

  2 ex. numiții Maior Viorica Livia și Medrea Liviu Viorel jr.
14 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 284/27.10.2022

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


